काजलगाव,24  आगस्टःचिरां जिल्लानि दादगारियाव थांनाय हरनि समाव हाग्रानि मैदेरनि हाथायजों लोगोसे सासे सुरां फालांगिखौ पुलिसआ खानो हादों ।पुलिसनि सुलुंनिफ्राय मिथिनाय बायदिब्ला जिल्लानि रुनिखाथा पुलिस थानानि सिङाव थानाय भारत - भुटान सिमानि दादगारि ओन्सोलाव पुलिस आरो हाग्रा बिफानआ रबिबारखालि बेलासि समनिफ्राय मोनसे जुथाय संदानो आरो बे संदान्नायनि गेजेरजों  2  नं खाग्राबारिनि एलेन बसुमतारि मुंनि सासे सुबुंखौ खानो हायो ।